
STAȚIUNEA DE CERCETARE-DEZVOLTARE PENTRU POMICULTURĂ CONSTANȚA
Str. Pepinierei, Nr. 25, Loc. Valu lui Traian, cod 907300,

Jud. Constanța, ROMÂNIA

Tel/ Fax:  0241 231187

E-mail: contact@scdpconstanta.ro; https://scdpconstanta.ro
Nr.1106/09.11.2026
ANUNȚ


Staţiunea de Cercetare - Dezvoltare pentru Pomicultură Constanţa, cu sediul în comuna Valu lui Traian, str. Pepinierei nr. 25, jud. Constanta, organizează concurs pentru ocuparea următorului  post contractual, pe perioadă nedeterminată conform: Legea 183/2024 privind statutul personalului de cercetare, dezvoltare și inovare, H.G. 1568/2024 pentru aprobarea Normelor metodologice privind organizarea concursurilor publice de încadrare pe posturi vacante a personalului de cercetare, dezvoltare și inovare din organizațiile de cercetare, Legea 53/2003-Codul Muncii și al Regulamentului-cadru al SCDP Constanța:

1. Denumirea postului: Asistent cercetare științifică (COR 213137) 
2. Nivelul postului : funcție de execuție
3. Durata contractului individual de muncă: post vacant pe perioadă nedeterminată
4. Număr posturi: 1 post cu normă întreagă 
5. Program de lucru: 07:30-16:00
6. Salarizarea se face conform art. 10 alin. 1-4 și anexei nr.I, Cap.II, punctul b) din Legea-cadru nr. 153/2017 privind salarizarea personalului plătit din fonduri publice.

I. a)Condiții generale de participare la concurs 


Poate ocupa un post contractual vacant sau temporar vacant candidatul care îndeplinește condițiile prevăzute de Legea nr.53/2003 – Codul muncii, republicată, cu modificările și completările ulterioare și cerințele specifice prevăzute în art.542 alin. (1)și (2) din O.U.G.nr.57/2019 privind Codul Administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) și domiciliul în România;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
i) cunoștințe de legislație specifică locului de muncă;


b)Condiții specifice de participare la concurs:


Pentru ocuparea postului de asistent de cercetare științifică (ACS), pot participa persoanele care îndeplinesc condițiile prevăzute de legislația în vigoare și de Regulamentul nr. 911/28.09.2026 privind organizarea concursurilor pentru ocuparea posturilor vacante ale personalului de cercetare, dezvoltare și inovare (CDI) din cadrul Stațiunii de Cercetare-Dezvoltare pentru Pomicultură Constanța, din subordinea Academiei de Științe Agricole și Silvice „Gheorghe Ionescu-Șișești”.

Conform Regulamentului, pentru postul de Asistent de cercetare științifică (ACS), candidatul trebuie:
· Să fie absolvent cu examen  de licență sau de diplomă al studiilor în învățământul universitar de lungă durată sau absolvent cu diplomă de master în specialitate sau în domenii precum biologie, biotehnologii, biochimie, biologie moleculară, horticultură, agricultură sau domenii conexe. Diploma de master constituie un avantaj 
· Cunoștințe privind tehnicile de analiză și diagnostic de laborator constituie un avantaj 

· Abilități de utilizare a calculatorului și de prelucrare a datelor experimentale
· Capacitate de organizare, atenție la detalii și rigurozitate în desfășurarea activităților
· Disponibilitate pentru activități de laborator și activități de cercetare în teren

· Vechimea în muncă: nu necesită

· Cunoștințe de limba engleză la nivel de documentare

· Aptitudini pentru munca de cercetare-științifică

· Experiența în activități de laborator, diagnostic fitosanitar sau biologie moleculară constituie un avantaj

II. ATRIBUȚIILE POSTULUI 

Activitatea persoanei încadrate pe postul de Asistent de cercetare științifică(ACS)se va desfășura în cadrul laboratorului în care este încadrat postul și va cuprinde activități de cercetare-dezvoltare specifice domeniului și specializării postului.

Principalele categorii de activități sunt:
· Prelevarea, pregătirea și condiționarea probelor biologice (frunze, lăstari, muguri și alte organe vegetale);

· Participarea la activități de diagnosticare virotică a speciilor pomicole;

· Efectuarea analizelor de laborator prin utilizarea tehnicilor și metodelor specifice de diagnostic fitosanitar;

· Utilizarea aparaturii și echipamentelor specifice laboratorului;

· Pregătirea reactivilor și a materialelor necesare analizelor;

· Înregistrarea, centralizarea și interpretarea primară a rezultatelor obținute;

· Respectarea protocoalelor de lucru, a normelor de biosecuritate și a procedurilor specifice activităților de laborator;

· Participarea la activități de cercetare-dezvoltare și la elaborarea rapoartelor tehnice și științifice.

· Îndeplinirea altor atribuții prevăzute în fișa postului și dispuse de conducerea stațiunii, în condițiile legii

Atribuțiile concrete și responsabilitățile aferente fiecărui post sunt stabilite prin fișa postului.

III. DOSARUL DE CONCURS
În vederea înscrierii la concursul pentru ocuparea unui post de cercetare vacant, candidatul depune un dosar, care trebuie să cuprindă următoarele documente:

a) cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar (a se vedea Anexa II);

b) propunerea de dezvoltare a carierei științifice din punctul de vedere al activităților de cercetare științifică, de maximum 5 pagini;

c) curriculum vitae semnat de către candidat;

d) lista publicațiilor științifice, lucrărilor, articolelor/studiilor, brevetelor selectate de candidat în funcție de relevanța pentru activitățile de cercetare științifică proprii;

e) fișele de verificare a îndeplinirii standardelor minimale și a standardelor proprii ale unității de cercetare, completate și semnate de către candidat, după caz;

f) copia diplomei de licență sau echivalentă / masterat / doctorat, după caz. 

h) copia actului de identitate sau orice alt document care atestă identitatea, potrivit legii;

i) copia certificatului de căsătorie sau dovada schimbării numelui, după caz;

j) certificatul medical care să ateste starea de sănătate corespunzătoare îndeplinirii atribuțiilor de serviciu, eliberată de către medicul de familie al candidatului sau de către unitățile sanitare abilitate, cu cel mult 3 luni anterior derulării concursului;

k) declarația de consimțământ pentru prelucrarea datelor cu caracter personal, semnată;

l) certificatul de cazier judiciar.

În cazul în care candidatul declarat câștigător  deține o diplomă eliberată de o instituție de învățământ superior din afara României, acesta va prezenta, înainte de âncadrarea pe post și semnarea contractului individual de muncă, atestatul de recunoaștere sau de echivalare a diplomei, conform prevederilor legale
IV. CURRICULUMUL VITAE ȘI LISTA LUCRĂRILOR 
Curriculumul vitae al candidatului trebuie să includă:

a) studiile efectuate și diplomele obținute;

b) experiența profesională și locurile de muncă relevante ocupate anterior;

c) proiectele de cercetare, dezvoltare și inovare, dacă este cazul;

d) premii sau alte elemente de recunoaștere a contribuției științifice;

e) descrierea narativă a celor mai importante 3 realizări în tematica postului pentru care se organizează concurs - maximum 3 pagini.
Lista publicațiilor va cuprinde, după caz:

a) cel mult 10 publicații științifice considerate cele mai relevante;

b) cărți de autor și a volume editate și publicate;

c)articole / studii in extenso publicate în reviste din fluxul științific internațional principal;

d) alte lucrări și contribuții științifice. 

Lucrările candidatului care nu sunt disponibile în format electronic vor fi prezentate în format fizic, la sediul din loc. Valu lui Traian, str. Pepinierei nr.25, jud. Constanța

V. DEPUNEREA DOSARULUI

Dosarul de concurs poate fi depus:

-în format electronic, la adresa de email contact@scdpconstanta.ro
Sau

-în format fizic, la sediul Stațiunii de Cercetare - Dezvoltare pentru Pomicultură Constanţa, cu sediul în loc. Valu lui Traian, str. Pepinierei nr. 25, jud. Constanța

Secretarul comisiei de concurs va înregistra dosarul va comunica candidatului numărul de înregistrare și codul numeric pentru identificare atribuit fiecărui candidat.


Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se codul numeric pentru identificare atribuit fiecărui candidat.

În cazul în care dosarul este incomplet, candidatul poate completa documentele până la expirarea perioadei de depunere a dosarelor.


Prin raportare la nevoile individuale, candidatul cu dizabilităţi poate înainta comisiei de concurs, în termenul de 10 (zece) zile lucratoare de la data afisarii anuntului pentru ocuparea postului vacant, propunerea sa privind instrumentele necesare pentru asigurarea accesibilităţii probelor de concurs.

Informații suplimentare se pot obține la telefon: 0241/231.187, la adresa de e-mail: contact@scdpconstanta.ro, persoană de contact: Ciobanu Mirela, având funcția de secretara.

VI. PROCEDURA DE CONCURS


Pentru ocuparea postului de Asistent de cercetare științifică (ACS), concursul constă în 3 etape succesive, după cum urmează:
• selecţia dosarelor de înscriere;

• proba scrisă;

• proba interviu.

Fiecare probă este eliminatorie și se va susține conform calendarului de desfășurare a concursului.

Durata probei scrise este de 2 ore.

Pentru fiecare probă se apreciază de fiecare membru al comisiei de concurs prin note de la 1,00 la 10,00;



Nota fiecărei probe de evaluare reprezintă media aritmetică a notelor acordate de fiecare membru al comisiei de concurs;



Candidatul poate fi declarat câștigător numai dacă a obținut cel puțin media 8,00 și nici o notă sub 7,00 la probele de concurs.



Evaluarea va avea în vedere, după caz:
a) relevanța rezultatelor activității de cercetare, în relație cu tematica postului;

b) competențele de cercetare;

c) cunoștințele de specialitate;

d) capacitatea de analiză și interpretare  a rezultatelor;

e) capacitatea de desfășurare a activităților experimentale;

f) capacitatea organizatorică, de lucru în echipă;

g) experiența profesională relevantă;

h) rezultatele științifice și contribuțiile relevante pentru domeniul postului.

Comisia de concurs poate solicita candidaților clarificări cu privire la documentele din dosarul de concurs pe tot parcursul desfășurării concursului.
VII. CALENDARUL CONCURSULUI:

-11.11.2026 transmitere portal posturi.gov.ro

-11.11.2026 publicare anunț concurs pe site-ul instituției

a) Dosarele de concurs se depun la sediul Staţiunea de Cercetare - Dezvoltare pentru Pomicultură Constanţa, cu sediul în comuna Valu lui Traian, str. Pepinierei nr. 25, jud. Constanța, în termen de 30 zile calendaristice de la data publicării anunțului, respectiv în perioada 12.11.2026 - 11.12.2026, ultima zi de depunere a dosarelor fiind 11.12.2026, ora 14.00

b) Locul, data și desfășurarea concursului

– Selecția dosarelor va avea loc în data de 14.12.2026, ora 09.00,

– Afișarea rezultatelor va avea loc în data de 14.12.2026, ora 13.00;

– Depunerea contestațiilor privind rezultatele selecției dosarelor va avea loc în data de 14.12.2026, până la ora 15.00,

– Afișarea rezultatelor soluționării contestațiilor 15.12.2026, ora 12.00
– Proba scrisă va avea loc în data de 16.12.2026, ora 10.00,

– Afișarea rezultatelor probă scrisă 16.12.2026, ora 16.00,

– Depunerea contestațiilor privind obținute la proba scrisă 17.12.2026, ora 11.00
– Afișarea rezultatelor soluționării contestațiilor 17.12.2026, până la ora 15.00,

– Proba interviu se susține la SCDP CONSTANTA 18.12.2026, ora 12.00,

– Afișarea rezultatelor interviului 21.12.2026, ora 10.00
– Depunerea contestațiilor privind rezultatele obținute la proba interviu 21.12.2026, până la ora 16.00

– Afișarea rezultatelor soluționării contestațiilor 22.12.2026, ora 12.00
– Afișarea rezultatului final al concursului 22.12.2026, ora 14.00
TEMATICA pentru concursul de post de Asistent cercetare științifică –  1 post:

1.Ciclul anual al speciilor pomicole(fenofazele inițiale și finale ale organelor vegetative și de rod)
2.Cerințele pomilor fructiferi față de factorii de mediu (sol, temperatură, lumină, apă)

Tehnologii de întreținere a plantațiilor de pomi fructiferi după intrarea pe rod(sisteme de întreținere a solului, fertilizarea,irigarea)

3.Obiective generale și specifice pentru ameliorarea speciilor pomicole sâmburoase.

